**Aðalfundur Tollvarðafélags Íslands þann 11.03.2011**

Fundurinn fer fram í húsakynnum BSRB við Grettisgötu 89.

1. Formaður félagsins Ársæll Ársælsson setur fundinn kl. 18:09 og tilnefnir Stefán Geir Sigurbjörnsson sem fundarstjóra og Baldur Búa Höskuldsson sem ritara fundarins. Fundurinn gerði enga athugasemd við þá tilhögun.
2. Fundarstjóri tekur við orðinu og býður fundargesti velkomna.
3. Fundarstjóri les upp dagskrá fundar.

Fundarstjóri gefur formanni orðið.

1. Formaður fer yfir skýrslu stjórnar: 18:15-18:45

* fer í gegnum undanfarnar kjaraviðræður og hver staðan í þeim er í dag. Samninganefnd ríkisins virðist ekki vera samningsfús og lítil félög eru aftast á viðræðulistanum.
* Skýrir frá ástæðum breytts þrekprófs og hvernig unnið var í breytingu á því í sangirnis vegu.Almenn ánægja er meðal þeirra tollvarða er þreyttu breytt próf í september. Vonast er til að sem flestir tollverðir sem geta þreyti prófið á næstunni.
* Orlofs hús TFÍ var selt samkvæmt samþykktum félagsfundar og vinna við leit að nýju húsi hófst. Markaður reyndist ekki fullnægja þeim kröfum sem orlofshúsanefnd hafði sett sér. Samþykk var á félagsfundi að hefja byggingu nýs orlofshúss að Flúðum, Framkvæmdir eru hafnar og gert er ráð fyrir að þeim ljúki um miðjan Júlí mánuð.
* Formaður fer yfir stöðu í svo kölluðu frítökuréttarmáli í Keflavík. Málið hefur verið lengi í vinnslu og verið mjög tímafrekt bæði á stjórnarstörfum sem og þeirra sem að því koma í keflavík. Gagnaöflun frá atvinnurekenda hefur verið torsótt jafnvel með hjálp lögmannsstofu sem félagið hefur leitað til. Málssókn er yfirvofandi til að ná fram rétti félagsmanna.
* Aðstaða fyrir tollminjasafn var afhent félaginu, eftir endurbætur, í apríl 2010. Stjórn nýtir hluta húsnæðisins sem fundaraðstöðu . Safnið var opnað fyrir félagsmenn og samstarfsfólk þeirra á 75 ára afmælisdegi félagsins þann 8. des 2010. Það var að miklu leiti mögulegt fyrir vinnuframlag Jónasar Hall og Sverris Lútherssonar. Safnið er þó ekki komið í endanlega mynd og er ekki formlega opið.
* 75 ára afmæli TFÍ var haldið hátíðlegt þann 4. des 2010 í Haukahúsinu í Hafnarfirði. 110 mans sóttu afmælið sem þótti vel heppnað í alla staði. Afmælisnefnd er þakkað fyrir vel unnin störf og góða skipulagningu. Gullmerki félagsins voru afhent í afmælinu og auk þeirra var Sveinbjörn Guðmundsson gerður að heiðursfélaga.
* Ljóst er nú að nýjum einkennisfatnaði verður ekki úthlutað á tilsettum tíma heldur í apríl – maí n.k. Fatnaður er þó vandaður og metnaður hefur verið lagður í hann að hálfu tollstjóra.
* Formaður félagsins hefur sótt stjórnarfundi BSRB á árinu. TFÍ hefur notið góðs af starfsmönnum BSRB, sérstaklega í kjaramálum en einnig á lögfræði sviði. Formaður TFÍ er fulltrúi BSRB í samninganefnd ESB um fjárhagsmálefni sem fjalla um tolla og skatta.
* TFÍ sinnir formensku í NTO árin 2010 og 2011. Jafnframt því er félagið gestgjafar fyrir árlega fundi NTO þessi ár. Fundurinn 2010 Tókst vel til og kostnaður TFÍ við fundinn var í lámarki þar sem aðildarþjóðirnar greiddu drjúgan hluta kostnaðar.

Fundarstjóri gefur gjaldkera orðið

1. gjaldkeri fer yfir ársreikninga félagsins. 18:46-18:54

Fundarstjóri leggur til að hlé verði gert á fundinum eftir lið sex.

1. Fundarstjóri óskar eftir umræðu um skýrslu stjórnar og reikninga.

Sigurvin kveður sér orðs og lofar skýrslu sem og reikninga.

Fundarstjóri óskar eftir frekari umræðu

Brynjólfur Karlsson kveður sér máls og ræðir um misjafna getu félagsmanna til að þreyta þrekpróf en allir félagsmenn sem og ellilífeyrisþegar eiga jafnan rétt til kjarabóta.

Formaður TFÍ kveður sér máls og skýrir út ástæður þess að þrekpróf er inni í kjarasamningum. ástæðan virðist vera að með þessu hafi verið hægt að fela kjarabót án prósentu hækkana.

Brynjólfur Karlsson kveður sér máls til að skýra nánar sína meiningu.

Sigurvinn kveður sér máls og ræðir um álagsflokka og misjafna dreifingu þeirra

Trausti Freyr Ragnarsson ber fram spurningu úr sæti, um eignir félagsins og hve mikið af þeim yrði notaðar í nýjan bústað

Gjaldkeri TFÍ kveður sér máls og svarar að allar eignir félagsins og meira til fari í þessa hít

Brynjólfur Karlsson ber fram spurningu úr sæti um mismun á félagsgjöldum milli ára.

Gjaldkeri TFÍ kveður sér máls og svarar að munurinn stafar af tekjum félagsmanna.

1. Fundarstjóri ber reikninga undir fundin til samþykktar og eru þeir samþykktir með afgerandi meirihluta.
2. fundarstjóri ber skýrslu stjórnar undir fundin til samþykktar og er hún samþykkt með afgerandi meirihluta.

Fundarstjóri setur fundarhlé 19:10.

Fundarstjóri hefur fund að nýju kl:19:40

Fundarstjóri býður fulltrúa kjörstjórnar í púlt til að fara yfir úrslit kosninga til stjórnar.

1. Ármann Kjartansson Fulltrúi kjörnefndar stígur í pontu og fer yfir niðurstöðu kosninga

Fráfarandi Stjórnarmaður Guðbjörn Ármannsson Gjaldkeri og Steingrímur Páll Björnsson Varamaður.

Í stöðu Stjórnarmanns af landsbyggðinni var sjálfkjörinn Ólafur Ingibersson

Í stöðu Varastjórnarmanns af landsbyggðinni var kjörinn með kosningu Ólafur Bragi

1. Fundarstjóri ber fram tillögur sem borist hafa frá laganefnd um breytingar á lögum félagsins.

Sigurvin spyr úr sæti um kynningu lagabreytinga og hvort þær hafi verið kynntar félagsmönnum fyrir fund.

Formaður svarar að í auglýsingum um fundin hefði komið fram að lagabreytingar yrðu lagðar fram á fundinum en ekki hefði verið sérstaklega kynnt innihald þeirra.

Fundarstjóri ber lagabreytingar undir fundinn og eru þær samþykktar.

Fundarstjóri gefur Gjaldkera orðið.

1. Gjaldkeri stígur i pontu og kynnir tillögu um hækkun ártillags.

Fundarstjóri ber tillöguna undir fundinn og eru hún samþykkt.

Fundarstjóri gefur Formanni orðið.

1. Formaður ber fram tillögu stjórnar í laganefnd og er hún samþykkt
2. Formaður ber fram tillögu stjórnar í líknarsjóð og er hún samþykkt

Sigurvin spyr um hvort stjórn sé búin að skipta með sér verkum þar sem formaður líknarsjóðs er bundinn við Gjaldkera félagsins.

Formaður svarar að þar sem formenska líknarsjóðs er bundin við gjaldkera félagsins og nefndarmenn í líknarsjóð verði að vera kjörnir á aðalfundi samkvæmt lögum félagsins hafi það verið óhjákvæmilegt.

1. Formaður ber fram tillögu stjórnar í kjörstjórn og er hún samþykkt.

Formaður ber fram tillögu stjórnar um skoðunarmenn reikninga og er hún samþykkt.

Formaður ber fram tillögu stjórnar í orlofsnefnd og er hún samþykkt.

Formaður ber fram tillögu stjórnar í ÍSTFÍ og er hún samþykkt.

Formaður gefur fundarstjóra orðið og hann kynnir til Ásgeir Ingólfsson fulltrúa ÍSTFÍ.

Ásgeir fer yfir starfsemi ÍSTFÍ á liðnu ári .Fyrsta verkefni nefndarinnar var golfmót TFÍ og tókst það vel. Tollvarðaleikar voru haldnir á árinu í fyrsta sinn og tókst vel til. Stendur til að gera það að árlegum viðburði. Pílukast er í uppbyggingu og stendur til að halda mót í því. Fótbolta áskorun var frestað og brugðið var á að keppa um samfélagsbikarinn við lögreglu, sjúkraflutningamenn og landhelgisgæslu og verður vonandi framhald á því.

1. Fundarstjóri opnar umræðu fyrir liðinn önnur mál.

Sigurvin kveður sér máls. Hann ræðir um sameiningu embætta og ástand mála í Reykjanesbæ. Hann ræðir um loforð sem gefin hafi verið fyrir sameiningu og vanefndir á þeim. Hann fer yfir samskipti sín og annarra starfsmanna við yfirstjórn embættisins. Hann segir frá samskiptum sínum við ráðamenn sem og aðra stjórnmálamenn.

Fundarstjóri kveður orðið laust

Brynjólfur Karlsson kveður sér máls og spyr fyrri ræðumann um hvort rétt sé að hann sinni þeim verkefnum sem hann hafði talað um í krafti þeirra trúnaðarstarfa sem hann ynni fyrir félagið.

Hann varpar þeirri spurningu til stjórnar hvort ekki væri hægt að gera félagsmönnum kleyft að sækja aðalfundi með því að fylgja öðrum viðburðum.

Formaður TFÍ kveður sér máls og skýrir út af hverju það var ekki hægt að þessu sinni en reynt verður að gera slíkt í komandi tilvikum.

Sigurvin kveður sér máls og svarar spurningum Brynjólfs, hann telur það ekki vera að sín samskipti við ráðamenn stangist á við trúnaðar störf í þágu félagsins. hann tekur fram að samstarf sitt við stjórn eru mjög góð og hefur ekki yfir neinu að kvarta þar. hann telur að störf hans í þágu félagsins hamli ekki hans rétti til að ræða við fólk á persónulegum grundvelli.

Fundarstjóri óskar eftir frekari umræðu, svo er ekki og líkur hann því liðnum önnur mál og gefur formanni orðið.

1. Formaður ítrekar að sínar dyr séu opnar gagnvart félagsmönnum sem vilji ræða ýmis mál.
2. Formaður Kveður fráfarandi stjórnar meðlimi Guðbjörn og Steingrím og þakkar þeim fyrir vel unnin störf í þágu félagsins að gjöf fá þeir blóm og rauðvín að hætti sannra karlmanna.
3. Formaður veitir Jóhönnu gullmerki félagsins fyrir unnin störf í þágu félagsins, þar sem hún var ekki viðstödd afmælishátíð þar sem veiting annarra gullmerkja fór fram, þó hann hafi gleymt merkinu og viðurkenningarskjalinu á skrifstofunni. Formaður lofar þó bót og betrun í næstu bæjarferð.
4. Formaður þakkar fundargestum fyrir góða mætingu félagsmanna á aðalfundi.
5. Fundarstjóri slítur fundi kl. 20:41